GE C30-7Ai

pisi|Vedur C30-7Ai-1562 Tapa raudteejaamas (2005)
pisi|Maha kantud vedur C30-7Ai-1569 Tapa depoos
GE C30-7Ai on kuueteljeline diiselvedur, mida tootis aastatel 1976–1986 Ameerika Ühendriikide ettevõte GE Transportation Systems. 

C30-7A on diiselveduri U30C edasiarendus. Veduri jõuallikas on 12-silindriline ja 3000 hj (2200 kW) FDL-seeria diiselmootor, mis võib arendada tippkiiruse kuni 105 km/h. Vedurit toodeti kokku 1137 ühikut algselt Põhja-Ameerika raudteede teenindamiseks. 

Algselt rööpmelaiusele 1435 mm valmistatud vedurid ehitati Eesti Raudteele ostmise järel ümber rööpmelaiusele 1520 mm (indeks „i“ tähistab rööpmelaiuse ümberehitamist).

2001. aastal ostis EVR (Eesti Raudtee) kokku 77 kasutatud C-seeria vedurit: 19 C30-7Ai-d ja 58 tema edasiarendust C36-7i. Enne Eestisse toomist 2002. aastal vedurid moderniseeriti ning viidi üle 1520 mm rööpmelaiusele. C30-7Ai ja C36-7i vahetasid Eestis välja enamiku vanadest Vene veduritest nagu 2TE116 ja M62. Eestis kannavad C30-7Ai vedurid järjekorranumbreid 1558–1576.

Võrreldes Vene päritolu veduritega on C-seeria veduritel mõnevõrra suurem teljekoormus, mistõttu ei saanud kasutada vedureid piiriülesteks vedudeks.C30-7i; RongimeesRiik jätab Ameerika vedurid ka edaspidi Eesti Raudteele, Vaadatud 24.01.2024

Seoses transiidi olulise vähenemisega on C30-7Ai vedurid tänaseks Eesti Raudtee ekspluatatsioonist eemaldatud. 

2017. aastal valmis Tapa depoos C30-7Ai raamil ja veermikul põhinev uus diiselvedur C30-M, mis on esimene taasiseseisvusperioodil Eestis valmistatud vedur.Galerii ja video: Eestis valmis üle hulga aja uus vedur; ERR Uudised

2023. aasta lõpul müüs riigiettevõte Operail 32 Ameerika diiselvedurit vanarauaks.Operail müüs pea pooled oma veduritest vanarauaks; Äripäev, 07.01.2024Operaili vanad vedurid lähevad vanarauaks; ERR'i uudised, 23.01.2024

Viited

Välislingid
 https://epl.delfi.ee/artikkel/50813188
 https://epl.delfi.ee/artikkel/2070559
 https://epl.delfi.ee/artikkel/50931929
 http://gallery.balticrailpics.net/thumbnails.php?album=8
 Ametilood: Vennad vedurijuhid; ERR Videoarhiiv

Kategooria:Vedurid